РЕПУБЛИКА СРБИЈА
ОПШТИНА КНИЋ
Изборна комисија
Број: 013-1248-28/26-01
Датум: 20.10.2026. године

З А П И С Н И К
са 15. седнице Општинске изборне комисије општине Кнић

Одржане дана 19.10.2026. године у згради општине Кнић-сала број 18. Седница је почела са радом у 14,00 часова.
Седницом председава: Мирјана Милошевић Величанин, председник Комисије.
Седници присуствују: Стевица Тонић, Лазар Миловић, Никола Агатоновић, Предраг Славковић, Зоран Јовановић, Марија Јанић Ловић, Ратко Аксентијевић, Марко Ниџовић, Небојша Томовић, Зорица Цветић, Радојко Вучковић, Јован Петровић, Живота Спасенић, Милош Милошевић, Јелена Павловић, Драгана Михајловић, Нена Зарић, Горица Јанић, Душица Марић, Тања Милојевић.
Седници присуствује и: Саша Милошевић, заменик председника Изборне комисије,  Бојан Тошовић, секретар Изборне комисије, Татјана Буђевац, заменик секретара Изборне комисије.
Председавајући је констатовао да постоје услови за пуноважан рад и одлучивање. Члан Комисије Небојша Томовић је затражио записник са претходне седнице Комисије. Председница Комисије је обавестила да записник није још увек урађен због недостатка времена и да ће бити достављен за наредну седницу Комисије.

Председавајућа је ставила на гласање:
Дневни ред
1. Доношење Решења о трошковима превоза изборног материјала на територији општине Кнић за спровођење избора за народне посланике, расписаних за 25. октобар 2026. године;
2. Остала питања.

„Уздржани“ су чланови Комисије: Небојша Томовић, Никола Агатоновић, Зоран Јовановић и Јован Петровић, „За“ су гласали остали чланови Комисије. Дневни ред је усвојен већином гласова присутних чланова Комисије.
1. Тачка
Председавајућа је упознала чланове Комисије са садржином датог предлога решења и обавезом Комисије да решење донесе и достави РИК-у како би се обезбедила средства за накнаду трошкова горива председницима бирачких одбора и трошкова горива које има Општинска управа у вези са развожењем изборног материјала, обиласком бирачких места и других активности везаних за спровођење избора. Члан Комисије Небојша Томовић је поставио питање везано за пријаву бирача који гласају ван бирачког места. Председница Комисије је позвала да се прво заврши дискусија и гласање по првој тачки дневног реда а да се о осталим питањима дискутује у оквиру друге тачке. „За“ доношење Решења гласали су сви присутни чланови Комисије (глас Животе Спасенића и Драгане Михајловић није урачунат јер када седници присуствују члан и заменик члана Комисије, право гласа има само члан, у овом случају то је глас члана Јована Петровића и члана Јелене Павловић).

2. Тачка
Члан Комисије Небојша Томовић је поставио питање везано за пријаву бирача који гласају ван бирачког места, које лице ће бити задужено да прима пријаве таквих бирача, да ли ће неко вршити проверу да ли та лица заиста не могу да дођу на гласање. Даље је истакао да је пракса показала да су та лица углавном корисници Центра за социјални рад и да Дом здравља има податке о особама која имају неки облик инвалидитета, која су тешко болесна и сл и да би у сарадњи са тим установама требало проверити да ли пријављена лица заиста испуњавају услов да комисија на изборни дан дође код њих да гласају код куће. Председница Комисије је навела да пријаве за таква лица почињу у четвртак 22.10., да ће бити одређено једно лице да се јавља и узима податке које ће потом да достави Изборној комисији, да ће обавештење о томе које је то лице и контакт телефон бити објављени на званичном сајту општине и на сајту РИК. И да ће се пријава вршити и на сам изборни дан, код председника бирачких одбора до 11 часова тог дана. Члан Комисије Небојша Томовић је поново истакао да све те пријаве треба проверити, на шта је заменик председника Комисије одговорио да ће спискове добити бирачки одбори, да су у питању мале средине где се сви познају и да председник и чланови бирачких одбора углавном знају која су то лица која заиста нису у могућности да дођу због тешке болести, старости итд. Члан Комисије Небојша Томовић је затим истакао да Изборна комисија треба редовно да се обавештава о даљим активностима које се организују, на шта је заменик председника Комисије одговорио да је на прошлој седници већ било речи о томе и да ће Комисија бити обавештавана о даљим корацима и позивана да учествује у њима. У наставку дискусије члан Комисије Јован Петровић је поставио питање какве обуке бирачких одбора се „држе“, да је он упознат да су обуке обавезне од 2028. године. Председница Комисије је покушала да објасни да се обуке одржавају годинама уназад и да нису обавезне на шта је члан Комисије Јован Петровић председници одговорио „да га не прекида, да зна да је она навикла да „ботује“ и да вређа људе и да је неваспитана“. Председница Комисије је остала затечена понашањем члана Комисије  и поновила да су обуке препорука РИК, да нису обавезне и да је пожељно да је прођу чланови бирачких одбора али да нису обавезујуће. 

 	Седница завршена у 14,30 часова.

